Miguela Xuereb .td_uid_2_61039c107e676_rand.td-a-rec-img{text-align:left}.td_uid_2_61039c107e676_rand.td-a-rec-img img{margin:0 auto 0 0} L-eks Prim Ministru Joseph Muscat qal li minkejja xi riżervi li għad għandu fuq l-inkjesta pubblika dwar l-assassinju tal-ġurnalista Daphne Caruana Galizia, huwa jaċċetta l-konklużjonijiet tal-Bord tal-inkjesta. Huwa sostna, kif għamel kemm-il darba, li ħallas il-prezz politiku aħħari meta rriżenja minn Prim Ministru. Il-Bord ikkonkluda li l-Istat għandu jerfa' r-responsabbiltà għall-qtil tal-ġurnalista billi ħoloq atmosfera ta' impunità. Ir-rapport ta' 437 paġna jgħid li filwaqt ma rriżulta li kien hemm l-ebda prova li l-Istat kellu xi rwol fl-assassinju li seħħ fl-2017, l-Istat għandu jinżamm responsabbli. Intqal li l-atmosfera ta' impunità nħolqot mill-ogħla livelli fil-qalba tal-amministrazzjoni f'Kastilja, u "bħal qarnita" nfirxet għal entitajiet oħra bħal istituzzjonijiet regolatorji u l-Pulizija li wassal għall-kollass tas-saltna tad-dritt. Minħabba din l-atmosfera, intqal li l-Istat m'għarafx kif kellu jagħraf ir-riskju reali u immedjat għall-ħajja ta' Daphne Caruana Galizia, u naqas milli jieħu miżuri li kienu mistenni minnu biex jipproteġiha. Muscat beda billi kkjarifika li ma jista' qatt ikun hemm ġustifikazzjoni għall-assassinju ta' Daphne Caruana Galizia. Stqarr li l-episodju tas-16 t'Ottubru tal-2017 għamlu determinat li ma jġibx ruħu bħal dawk ta' qablu f'każijiet ta' qtil serji bħal dawn, iżda ried jaġixxi bil-fatt. Insista wkoll li l-konklużjonijiet urew li hu bl-ebda mod ma kien implikat fil-qtil. X'qal il-Bord tal-inkjesta pubblika? Inkjesta pubblika: L-Istat responsabbli għall-assassinju ta' Daphne Qal li għalkemm il-Bord ma qabilx mad-deċiżjoni tiegħu li jżomm lil Keith Schembri u Konrad Mizzi wara l-Panama Papers, il-Bord ma rrimarkax li fix-xhur ta' wara, huwa sejjaħ elezzjoni bikrija biex jara jekk l-elettorat għadx għandu fiduċja fih. Issokta jgħid, kif sikwit qal, li "Filwaqt li l-inkjesta tgħid li nħoloq stat ta' impunità, tonqos milli tirrikonoxxi b'mod adekwat illi l-allegati eżekuturi nqabdu f'inqas minn xahrejn u l-allegat moħħ ftit xhur wara, wara investigazzjonijiet li kienu jinvolvu fost l-oħrajn lill-Europol u lill-FBI. Dan il-fatt iġib fix-xejn kull impressjoni li seta kellhom dawn in-nies li kienu jgawdu minn xi impunità." Muscat qajjem dubji dwar kif f'dak li qal ilbieraħ il-Kap tal-Oppożizzjoni Bernard Grech, hu ta l-impressjoni li kien jaf meta r-rapport se jingħata lill-Gvern u kien jaf ukoll xi kontenut tiegħu. Temm jgħid li filwaqt li jaċċetta l-konklużjonijiet tal-inkjesta, jittama li oħrajn jaċċettaw ir-riżultati ta' inkjesti oħrajn, bħal dik tal-każ tal-kumpanija Egrant, meta inkjesta mill-Maġistrat, illum Imħallef, Aaron Bugeja, uriet li l-kumpanija ma kinitx, fil-fatt, ta' Muscat u martu, kif kienet allegat Daphne Caruana Galizia. Fl-aħħar tal-istqarrija tiegħu, Muscat irrepeta li hu, fl-aħħar mill-aħħar, ħallas l-ogħla prezz politiku għal għemilu, jew għemil dawk ta' madwaru: "Kif għidt meta ħabbart li ma kontx se nibqa nokkupa l-kariga ta' Prim Ministru, kont qed nagħmel dan biex nerfa' responsabbiltajiet li kienu tiegħi u anke dawk li ma kinux tiegħi, inklużi dawk imsemmija f'din l-inkjesta. Jien ħallast il-prezz politiku aħħari għal dan." Ir-reazzjoni tal-Prim Ministru "Nitlob apoloġija għal kull fejn naqas l-Istat" – Il-PM Fost il-ħafna reazzjonijiet għal din l-inkjesta, waħda komuni kienet l-għajta għat-tneħħija ta' Joseph Muscat mill-Partit Laburista. Hu u jwieġeb lill-ġurnalisti, il-PM Robert Abela qal li llum Muscat m'għadu jokkupa l-ebda kariga jew irwol fi ħdan il-Partit. Ir-reazzjoni tal-Kap tal-Oppożizzjoni Abela għandu jiċħad lil Muscat u jkeċċih mill-PL – Grech Jekk tixtieq tkun minn tal-ewwel li tirċievi l-aħħar aħbarijiet minn Malta, niżżel l-APP ta' Newsbook minn hawn . .td_uid_3_61039c107eaa0_rand.td-a-rec-img{text-align:left}.td_uid_3_61039c107eaa0_rand.td-a-rec-img img{margin:0 auto 0 0}